# ออลทูเวล
"ออลทูเวล"  เป็นเพลงของนักร้องและนักแต่งเพลงชาวอเมริกัน เทย์เลอร์ สวิฟต์ จากสตูดิโออัลบั้มลำดับที่สี่ เรด (2012) และนำมาบันทึกเสียงใหม่ในชื่อ เรด (เทย์เลอร์เวอร์ชัน) (2021) เธอประพันธ์ร่วมกับลิซ โรส และผลิตร่วมกับนาธาน แชปแมน เปิดตัวครั้งแรกในฐานะส่วนหนึ่งของอัลบั้มเรดในเดือนตุลาคม ค.ศ. 2012 ภายใต้สังกัดบิกมะชีนเร็กเคิดส์ "ออลทูเวล" เป็นเพลงบัลลาดที่ผสมผสานรูปแบบเพลงคันทรี โฟล์ก และร็อกเข้าด้วยกัน เนื้อเพลงบรรยายถึงความสัมพันธ์โรแมนติกที่หลงทางโดยใช้การอธิบายที่ชัดเจนและเฉพาะเจาะจง และภาพที่สดใส "ออลทูเวล" เริ่มต้นสูงสุดที่ตำแหน่งระดับล่างในชาร์ตบิลบอร์ดฮอต 100 ในสหรัฐ และคะเนเดียนฮอต 100 และได้รับการรับรองระดับทองจากสมาคมผู้ประกอบกิจการเพลงของสหรัฐอเมริกา (RIAA)

สวิฟต์แสดงเพลงนี้ในงานประกาศผลรางวัลแกรมมีประจำปี ครั้งที่ 56 ในเดือนมกราคม ค.ศ. 2014 โดยรวมอยู่ในรายการเพลงของเดอะเรดทัวร์ (2013–14) และอยู่ในรายการเพลงในการแสดงของคอนเสิร์ตอื่น ๆ ของเธอ "ออลทูเวล" ได้รับความนิยมอย่างต่อเนื่องโดยการอ้างอิงจาก "ผ้าพันคอ" ที่ได้กลายเป็นปรากฏการณ์วัฒนธรรมประชานิยม นักวิจารณ์เพลงทั่วโลกยกย่องให้ "ออลทูเวล" เป็นเพลงที่ดีที่สุดของสวิฟต์ โดยได้รับคำชมเป็นพิเศษในด้านอารมณ์ความรู้สึกและการแต่งเนื้อร้องที่เน้นรายละเอียด เพลงนี้ปรากฏอยู่ในรายชื่อเพลงที่ดีที่สุดของสื่อสิ่งพิมพ์หลายฉบับ เช่น 500 เพลงที่ยิ่งใหญ่ที่สุดตลอดกาลของโรลลิงสโตน ฉบับปรับปรุง ค.ศ. 2021 (อันดับที่ 69)

หลังจากการมีประเด็นปัญหาด้านการถือสิทธิ์เพลงของเธอ สวิฟต์ได้บันทึกเสียง "ออลทูเวล" อีกครั้ง และในเวอร์ชัน "เท็นมินิตเวอร์ชัน" ที่ไม่มีการย่อเพลง ในอัลบั้มบันทึกซ้ำของเธอ เรด (เทย์เลอร์เวอร์ชัน) เผยแพร่ผ่านทางรีพับลิกเรเคิดส์ อำนวยการสร้างโดยสวิฟต์ และแจ็ก แอนโตนอฟฟ์ เวอร์ชันความยาว 10 นาที ผสมผสานการผลิตแบบป็อปร็อก และมีส่วนที่ตัดแต่งสำหรับการเปิดตัวใน ค.ศ. 2012 "ออลทูเวล (เท็นมินิตเวอร์ชัน)" ติดอันดับชาร์ตทั่วโลกและกลายเป็นเพลงที่ยาวที่สุดที่สามารถขึ้นอันดับหนึ่งในบิลบอร์ดฮอต 100 นักวิจารณ์กล่าวถึงเวอร์ชัน 10 นาทีว่า พวกเขาชื่นชมโครงสร้างของเพลงและบริบทที่สมบูรณ์ยิ่งขึ้น การนำเสนอในรายการสิ้นปีจำนวนหลายรายการ และขนานนามว่าเป็นจุดเด่นในด้านอาชีพ เพลงได้รับการเสนอชื่อเข้าชิงรางวัลแกรมมี สาขาเพลงแห่งปี ภาพยนตร์สั้นประกอบกำกับโดยสวิฟต์ได้รับรางวัลเอ็มทีวีวิดีโอมิวสิกอะวอดส์ สาขาวิดีโอยอดเยี่ยมแห่งปี และรางวัลแกรมมี สาขามิวสิกวิดีโอยอดเยี่ยม

 เวอร์ชัน 2012 
 ดนตรีและบทประพันธ์ 

"ออลทูเวล" เป็นเพลงบัลลาดแบบพาวเวอร์ ที่เล่นด้วยจังหวะ 4/4 ในคีย์ซีเมเจอร์ และค่อย ๆ สร้างจังหวะที่ดังขึ้นเรื่อย ๆ ในแต่ละท่อน แชปแมนเป็นนักดนตรีเพียงคนเดียวในเพลงนี้ เขาเล่นกีตาร์อะคูสติก กีตาร์ไฟฟ้า เบส และกลอง และทำหน้าที่ร้องประสานเสียง เครื่องดนตรีถูกอัดเสียงทับและเล่นหลายแทร็ก โจดี โรเซน เขียนไว้ในบทความนิวยอร์กว่าการผลิต "เพิ่มขึ้นเหมือนคลื่นที่ค่อยเป็นค่อยไป"

 ชาร์ต 
+ ชาร์ตรายสัปดาห์ในปี 2012 ของ "ออลทูเวล" ชาร์ต (2012) ตำแหน่งสูงสุด
+ ชาร์ตรายสัปดาห์ในปี 2021 ของ "ออลทูเวล" ชาร์ต (2021) ตำแหน่งสูงสุด

 การรับรอง 

  บันทึกเสียงใหม่ปี 2021 

สวิฟต์ออกจากบิกมะชีนและเซ็นสัญญาฉบับใหม่กับรีพับลิกเรเคิดส์ในปี 2018 เธอเริ่มบันทึกสตูดิโออัลบั้มชุดแรกทั้งหกชุดใหม่ในเดือนพฤศจิกายน ค.ศ. 2020 การตัดสินใจดังกล่าวเกิดขึ้นหลังจากข้อพิพาทในปี 2019 ระหว่างสวิฟต์และผู้จัดการอย่างสกูตเตอร์ บราวน์ ซึ่งเข้าซื้อบิกมะชีนเรเคิดส์ เกี่ยวกับผลงานต้นฉบับของอัลบั้มของสวิฟต์ที่ค่ายเพลงได้ออกจำหน่าย ด้วยการบันทึกเสียงอัลบั้มใหม่ สวิฟต์จึงเป็นเจ้าของต้นฉบับใหม่ทั้งหมด ซึ่งทำให้เธอสามารถส่งเสริมการอนุญาตให้ใช้เพลงที่บันทึกใหม่ในเชิงพาณิชย์ได้ โดยหวังว่าจะสามารถแทนที่ต้นฉบับที่เป็นของบิกมะชีนเป็นเจ้าของ เธอระบุการบันทึกเสียงใหม่นี้ด้วยคำบรรยายต่อท้ายชื่อเพลงว่า "เทย์เลอร์เวอร์ชัน"

 บทประพันธ์เพลง 

ความทรงจำคือองค์ประกอบสำคัญของเพลง "ออลทูเวล" เพลงนี้เล่าถึงรายละเอียดเกี่ยวกับเริ่มต้นและการจบลงของความสัมพันธ์โรแมนติก ซึ่งดึงมาจากความทรงจำ นอกจากจะกล่าวถึงรายละเอียดที่อธิบายมากขึ้นแล้ว "ออลทูเวล (เท็นมินิตเวอร์ชัน)" (เวอร์ชัน 10 นาที) ยังให้บริบทที่มากกว่าเวอร์ชัน 5 นาทีอีกด้วย สวิฟต์กล่าวถึงความแตกต่างของอายุระหว่างเธอและตัวละครหลายครั้ง และระบุว่าตัวละครใช้มันเป็นข้ออ้างในการยุติความสัมพันธ์ แต่ยังคงคบหากับผู้หญิงที่อายุเท่ากัน เธอจำเรื่องราวและความเข้มข้นของการตกหลุมรักเหล่านั้นได้ และยอมรับความไร้เดียงสาของตัวเอง การผลิตบทแรกมีจังหวะเร็วขึ้นเล็กน้อย โดยมีการเพิ่มเนื้อเพลงใหม่ เช่น "And you were tossing me the car keys / 'Fuck the patriarchy' keychain on the ground." (แปล : และเธอก็โยนกุญแจรถให้ฉัน บนพวงกุญแจเขียนว่า “ระบบชายเป็นใหญ่น่ะ ไปตายซะ” พวงกุญแจกองอยู่บนพื้น) เนื้อเพลงใหม่มี 3 ส่วนหลักในเวอร์ชัน 10 นาที ได้แก่ ระหว่างบทที่สองและช่วงพรีโครัสที่สอง หลังช่วงบริดจ์และก่อนบทที่สาม และหลังบทสุดท้าย นอกจากนี้ยังมีท่อนพิเศษในท่อนที่สองด้วย โดยไม่มีเสียงร้องประสานของผู้ชาย แต่ใช้เสียงร้องประสานของสวิฟต์เองแทน

 การตอบรับที่สำคัญ 
+รายการจัดอันดับสิ้นปีของเพลง "ออลทูเวล (เท็นมินิตเวอร์ชัน)" สื่อสิ่งพิมพ์ รายการ อันดับ อ้างอิง บิลบอร์ด 100 เพลงยอดนิยมประจำปี 2021: จากการจัดอันดับโดยทีมงาน  คอนเซเควนซ์ 50 เพลงยอดนิยมประจำปี 2021 จีเนียส50 เพลงยอดนิยมประจำปี 2021อินไซเดอร์เพลงยอดนิยมประจำปี 2021 เดอะนิวยอร์กไทมส์ 25 อันดับเพลงยอดนิยมประจำปี 2021 โดยจอน พาเรเลส  เอ็นพีอาร์มิวสิก 100 เพลงยอดนิยมประจำปี 2021  เดอะริงเกอร์ เพลงยอดนิยมประจำปี 2021  โรลลิงสโตน 50 เพลงยอดนิยมประจำปี 2021  25 เพลงยอดนิยมประจำปี 2021 โดยร็อบ เชฟฟีลด์   ไทม์ 10 เพลงยอดนิยมแห่งปี 2021  วาไรเอตี เพลงยอดนิยมประจำปี 2021 

 ภาพยนตร์สั้น 

 รางวัล 
+รางวัลและการเสนอชื่อเข้าชิงของเพลง "ออลทูเวล (เท็นมินิตเวอร์ชัน)" ปี องค์กร รางวัล ผล อ้างอิง 2022 NME Awards มิวสิกวิดีโอยอดเยี่ยม  ADG Excellence in Production Design Awards มิวสิกวิดีโอ  iHeartRadio Music Awards บทประพันธ์ยอดเยี่ยมKids' Choice Awards เพลงยอดนิยมJoox Thailand Music Awards เพลงสากลแห่งปีMTV Video Music Awardsวิดีโอแห่งปีวิดีโอรูปแบบยาวยอดเยี่ยมกำกับยอดเยี่ยมกำกับภาพยอดเยี่ยมตัดต่อยอดเยี่ยมMTV Europe Music Awardsวิดีโอยอดเยี่ยมวิดีโอรูปแบบยาวยอดเยี่ยมUK Music Video Awardsกำกับภาพวิดีโอยอดเยี่ยมAmerican Music Awardsมิวสิกวีดีโอยอดนิยม 2023Grammy Awardsเพลงแห่งปีมิวสิกวิดีโอยอดเยี่ยมAIMP Nashville Country Awardsเพลงแห่งปี

 ชาร์ต 

 ชาร์ตประจำสัปดาห์ 
+ ตำแหน่งอันดับรายสัปดาห์ของ "ออลทูเวล (เทย์เลอร์เวอร์ชัน)" ชาร์ต (2021–2022) ตำแหน่งสูงสุด Denmark (Tracklisten) 33 Greece International (IFPI) 11 Iceland (Plötutíðindi) 25 India International Singles (IMI) 5 Italy (FIMI) 69 Lithuania (AGATA) 39 Malaysia (RIM) 1 New Zealand (Recorded Music NZ) 1 Norway (VG-lista) 30 Philippines (Billboard) 8 Singapore (RIAS) 1 Slovakia (Singles Digitál Top 100) 81 South Africa (RISA) 13 Spain (PROMUSICAE) 25 Sweden (Sverigetopplistan) 47 Vietnam Hot 100 (Billboard) 82

 ชาร์ตสิ้นปี 
+ตารางการแสดงชาร์ตสิ้นปี 2022 ของ "ออลทูเวล (เทย์เลอร์เวอร์ชัน)" ชาร์ต (2022) ตำแหน่ง Australia (ARIA) 98 Canada (Canadian Hot 100) 47 Global 200 (Billboard) 57 US Billboard Hot 100 76 US Hot Country Songs (Billboard) 15

 การับรอง 

 ประวัติการจำหน่าย 
+วันที่เผยแพร่และรูปแบบของ "ออลทูเวล (เทย์เลอร์เวอร์ชัน)" ภูมิภาค วันที่ รูปแบบ เวอร์ชัน ค่าย อ้างอิง สหรัฐ 15 พฤศจิกายน 2021  เวอร์ชัน 10 นาที รีพับลิก  หลากหลาย ดิจิทัลดาวน์โหลด การแสดงสดอะคูสติก  17 พฤศจิกายน 2021  อะคูสติก ("แซดเกิร์ลออทัมน์") 11 มิถุนายน 2022เวอร์ชันหนังสั้น 

 หมายเหตุ